Tiltale for overtrædelse af straffelovens § 299 b, stk. 1, nr. 6, jf. lov om radio- og fjernsynsvirksomhed § 91, jf. § 94, stk. 2. Påstand om konfiskation
Ret: Retten på Bornholm (1. instans)
Faggruppe: Straffesag — Almindelig domsmandssag
Sagsemner: Erhvervsforhold;

RETTEN PÅ BORNHOLM

D O M

afsagt den 15. august 2011

Rettens nr. 1-373/2011
Politiets nr. 2200-77658-00001-10

Anklagemyndigheden
mod
Tiltalte
CPR nr. (Født 1965)

Der har medvirket domsmænd ved behandlingen af denne sag.

Anklageskrift er modtaget den 22. juli 2011.

Tiltalte er tiltalt for overtrædelse af

straffelovens § 299 b, stk. 1, nr. 6, jf. lov om radio- og fjernsynsvirksomhed §
91, jf. § 94, stk. 2,
ved i perioden fra januar 2007 til den 3. november 2010 på bopælen, Adresse
i By, for at skaffe sig eller andre en uberettiget vinding og som under særlig
skærpende omstændigheder gør sig skyldig i overtrædelse af lov om radio -
og fjernsynsvirksomhed, ved i erhvervsmæssigt øjemed at ha-ve omsat og
foretaget ændringer i dekodere eller andet dekodningsudstyr, hvis formål er
at give uautoriseret adgang til indholdet af Viasat og Canal Digitals tv-
programmer, idet han udbød adgang til tv-pakkerne til en videre kreds og
mod betaling.

Påstande

Anklagemyndigheden har nedlagt påstand om fængselsstraf.

Anklagemyndigheden har påstået konfiskation af en dreamboks, abonne-
mentskort og en USB-nøgle hos tiltalte, jf. straffelovens § 75, stk. 2, nr. 1.

Tiltalte har erkendt sig skyldig i overtrædelse af lov om radio- og fjernsyns-
virksomhed § 91, jf. § 94, stk. 1, men i øvrigt nægtet sig skyldig.

Tiltalte har taget bekræftende til genmæle overfor konfiskationspåstanden.

Viasat A/S har påstået, at tiltalte skal betale 100.738 kr. i erstatning. Canal
Digital A/S har påstået, at tiltalte skal betale 108.067 kr. i erstatning.

Tiltalte har anerkendt erstatningspligten, men bestridt erstatningskravenes
størrelse.

Std 75284



side 2

Sagens oplysninger

Der er afgivet forklaring af tiltalte.

Forklaringen er lydoptaget og gengives ikke i dommen.

Tiltalte er ikke tidligere straffet.

Kriminalforsorgen har oplyst blandt andet, at tiltalte findes egnet til at mod-
tage en betinget dom og til at udføre samfundstjeneste.

Rettens begrundelse og afgørelse

Tiltalte har uden forbehold erkendt sig skyldig i overtrædelse af lov om
radio- og fjernsynsvirksomhed § 91. Tilståelsen støttes af de oplysninger, der
i øvrigt foreligger. Det er derfor bevist, at tiltalte er skyldig heri

Efter bevisførelsen finder domsmandsretten ikke fuldt tilstrækkeligt grund-
lag for at anse forholdet for begået under sådanne særlig skærpende omstæn-
digheder som bør føre til at forholdet henføres under straffelovens § 299 b.
Tiltalte frifindes derfor for denne del af tiltalen.

Navnlig efter det oplyste og overtrædelsens systematiske karakter og om-
fang, finder retten imidlertid, at der foreligger sådanne skærpende omstæn-
digheder som er nævnt i lov om radio- og fjernsynsvirksomhed § 94, stk. 2,
hvorfor forholdet anses for omfattet af denne bestemmelse.

Straffen fastsættes til fængsel i 30 dage, jf. lov om radio- og fjernsynsvirk-
somhed § 91, jf. § 94, stk. 2.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 56, stk. 2. Retten har herved særlig lagt
vægt på at tiltalte ikke tidligere er straffet og det oplyste om tiltaltes gode
personlige forhold.

Retten tager påstanden om konfiskation til følge, jf. straffelovens § 75, stk. 2,
nr. 1.

Vedrørende de rejste erstatningskrav bemærker retsformanden, at der ikke
findes at foreligge tilstrækkelige oplysninger vedrørende størrelsen af de rej-
ste krav. Erstatningskravene tages derfor ikke under påkendelse og udskydes
til afgørelse ved et eventuelt senere civilt søgsmål.

Thi kendes for ret:

Tiltalte, skal straffes med fængsel i 30 dage



side 3

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

Hos tiltalte konfiskeres en dreamboks, abonnementskort og en USB-nøgle.

Tiltalte skal betale sagens omkostninger, herunder 4.600 kr. + moms i salær
til den beskikkede forsvarer, advokat John Jørgensen.

Dommer